Kaartbedrog kos SA amper 'n miljard | Maroela Media
Kaartbedrog het die land die afgelope jaar nagenoeg R800 miljoen gekos.
Die Suid-Afrikaanse Bankrisiko-inligtingsentrum (Sabric) het Woensdag by die bekendstelling van sy jaarlikse misdaadsyfers vir 2018 gesê hy is bekommerd oor die toename in bedrogvoorvalle.
"Ons het 'n skerp toename in uitvissing-aanvalle gesien, waar misdadigers bankkliënte bel, voorgee om 'n bankamptenaar of diensverskaffer te wees en dan manipulasietegnieke gebruik om mense te oorreed om hulle vertroulike bankkaartinligting en ander vertroulike persoonlike inligting te verskaf. 'n Bank sal jou nooit vir dié inligting vra nie. As jy só 'n oproep kry, sit dadelik die foon neer," het Kalyani Pillay, uitvoerende hoof van Sabric, gesê.
Volgens Sabric se syfers is verlore en/of gesteelde debietkaartbedrog verantwoordelik vir 42,5% van alle debietkaartbedrog verlede jaar. Kliënte is ook steeds die slagoffers van swendelaars by kitsbanke.
Sabric het mense weer gevra om nie hulp van enigeen by 'n kitsbank te aanvaar nie, ongeag hoe behulpsaam of vriendelik die persoon is. Mense word ook gevra om eerder elektroniese oorplasings te doen.
Verlede jaar is 23 466 voorvalle op banke se toepassings (apps), op aanlyn en selfoonbankdienste aangemeld. Dit het tot 'n verlies van R262 miljoen gelei
Pillay het gesê dit is kommerwekkend dat voorvalle op dié platforms met 75,3% toegeneem het.
"Misdadigers verstaan menslike sielkunde baie mooi en sal allerlei maniere gebruik om menslike weerloosheid uit te buit om vertroulike inligting soos 'n PIN of wagwoord te bekom om kontant te steel," het sy gesê.
Sabric het mense ook weereens gemaan om nie op uitvissing-e-posse te klik nie.
Aan die ander kant is Sabric in sy noppies met 'n daling in die getal transitorooftogte. Dit het met 22% gedaal van 376 voorvalle in 2017, tot 292 in 2018.
Net ń vragie,kos dit SA daai geld of die houer van die kaarte?ek meen meeste van die tyd is dit verlore geld maar vir die houer nie SA nie
Dit kom daar van as die mense wat voorbeelde moet wees so kurupt is en daarmee weg kom dan dink jan allerman dit is mos reg so. Dan kan ek mos ook dan nien
Mooi man. As daardie onder R100 debietorders jou rekening afgaan waarvoor jy geen SMS kry nie en jy tel die na vier maande op, sê die bankbestuurder vir jou sy personeel sal n ag dae week moet werk NET OM DEBIETORDERS na te gaan. Ek het al verskeie kere gesê geen handtekening, geen betaling en elke keer was dit sy antwoord. VIVA S E B!
Dit is insiders by banke self wat dit doen. Self so met my kredietkaart oorgekom. Bank geweier om geld terug te betaal. Kry korrupte personeel uit banke